**BASES DE LA CONVOCATÒRIA DELS PREMIS URV AL RENDIMENT ACADÈMIC DE L’ALUMNAT GUANYADOR DE**

**LES OLIMPÍADES ACADÈMIQUES 2021**

1. **Preàmbul**

La convocatòria d’olimpíades sobre diverses matèries té com a objectiu general estimular l’interès de les diferents àrees d’estudi entre l’alumnat de secundària i premiar l’esforç i l’excel·lència acadèmica. Organitzades per diverses institucions, la URV hi col·labora en molts casos i n’és la principal entitat organitzadora en d’altres.

En les olimpíades acadèmiques els estudiants realitzen proves a escala territorial per seleccionar els qui aniran, progressivament, a les competicions de caràcter nacional, estatal i internacional. Mitjançant aquesta participació, ofereixen una projecció excel·lent del seu nivell educatiu. Les olimpíades representen, en definitiva, una oportunitat per descobrir nous talents.

La Universitat Rovira i Virgili, amb l’ànim de donar suport a aquestes iniciatives i per atraure el talent a les seves aules, promou aquests premis que reconeixen el talent i el rendiment acadèmic dels estudiants de batxillerat i cicles formatius de grau superior (CFGS) que resulten guanyadors d’aquestes competicions acadèmiques.

1. **Objecte dels premis**

L’objecte dels premis és reconèixer el rendiment acadèmic dels estudiants de secundària que participen en les olimpíades de les diverses matèries al llarg del curs 2020-2021, facilitant‐los un suport econòmic per matricular‐se en alguna de les titulacions oficials de la Universitat Rovira i Virgili.

1. **Beneficiaris, requisits i criteris per obtenir el premi**

3.1.- Aquesta convocatòria s’adreça als estudiants de batxillerat o CFGS que hagin obtingut el primer premi de les olimpíades territorials, autonòmiques, nacionals o internacionals que han tingut lloc al llarg del curs 2020‐21, i que es matriculin en alguna de les titulacions oficials de grau de la Universitat Rovira i Virgili al curs 2021‐22.

3.2.- Per optar al premi, cal presentar emplenada la sol·licitud que s’adjunta a aquestes bases, acompanyada de la documentació que justifiqui l’assoliment del primer premi a les olimpíades en les quals s’ha concursat.

3.3.- El termini per trametre la sol·licitud finalitza el 5 d’octubre de 2021.

3.4.- Les persones sol·licitants han de presentar la documentació al Vicerectorat d’Estudiants i Ocupabilitat per alguna de les vies següents:

1. Registre telemàtic de la URV. Les persones sol·licitants poden accedir al registre telemàtic a través de la [seu electrònica](https://seuelectronica.urv.cat/registre_telematic.html) de la URV o bé directament a través de l’enllaç següent

<https://registre.urv.cat:8090/eresTramitsURV/avisosLegalsPrevis.jsf> .

1. Registre presencial de la URV. Les persones sol·licitants poden accedir al Registre General (carrer de l’Escorxador, s/n, 43003 Tarragona) o a qualsevol altre registre auxiliar de la URV. La localització i els horaris dels registres físics de la URV es troben a la pàgina web <https://seuelectronica.urv.cat/registre.html>

També es poden trametre per qualsevol dels mitjans que estableix l'article 16.4 de la Llei 39/2015, de 1 d’octubre, del procediment administratiu comú de les administracions públiques. En aquest últim cas, la persona interessada ho ha de comunicar a la URV mitjançant tèlex, telegrama o fax, dins del període de presentació de sol·licituds.

3.5.- La presentació de la sol·licitud comporta autoritzar la URV a obtenir i contrastar les dades necessàries amb l’organisme encarregat d’atorgar el premi de les olimpíades amb l’objectiu de resoldre satisfactòriament la convocatòria.

1. **Quantia del premi**

4.1.- L’import de cada premi serà el resultat de repartir la dotació màxima dels ajuts entre el nombre d’adjudicataris. Serà el mateix per a tots amb un import màxim per a cadascun de 1.500 €.

4.2.- El cobrament del premi queda condicionat a la matriculació efectiva de la persona premiada en alguna de les titulacions oficials de grau que la URV imparteix el curs acadèmic 2021‐22. No es farà efectiu l’import del premi fins que l’estudiant hagi formalitzat la matrícula.

En cas que l'estudiant gaudeixi de matrícula gratuïta, l’import serà lliurat igualment com a ajut complementari per a l’estudi.

1. **Selecció de persones premiades**

5.1.- L’Oficina de l’Estudiant ha de fer la proposta de concessió dels premis després de verificar que els candidats reuneixen els requisits establerts per obtenir-los.

5.2.- La resolució de la concessió dels premis, d’acord amb la proposta de l’Oficina de l’Estudiant, la fa el Vicerectorat d’Estudiants i Ocupabilitat, per delegació de la rectora.

5.3.- La resolució dels premis concedits s’ha de publicar a la pàgina web de la Universitat Rovira i Virgili. Contra aquesta resolució, que exhaureix la via administrativa, es pot interposar un recurs contenciós administratiu davant el Jutjat Contenciós Administratiu de Tarragona en el termini de dos mesos, a comptar des de l’endemà de la data de publicació de la resolució, sense perjudici de poder interposar potestativament un recurs de reposició davant l’òrgan que l’ha dictada en el termini d’un mes, a comptar des de l’endemà de la publicació de la resolució. Tot això, sense perjudici que es pugui interposar qualsevol altre recurs que es consideri oportú.

1. **Pagament dels premis**

6.1.- Per fer efectiu el pagament del premi és necessari que la persona beneficiària l’accepti expressament presentant l’escrit d’acceptació en el termini de 15 dies des de la publicació a la web de la concessió dels premis. L’escrit d’acceptació s’ha de presentar en el Registre General de la Universitat Rovira i Virgili o per qualsevol altre mitjà dels establerts al número 3 d’aquestes bases. S'adjunta com a annex el model d’acceptació del premi.

6.2.- En el cas que els sol·licitants no tinguin residència fiscal en territori espanyol, han de presentar un certificat de residència fiscal emès per les autoritats competents del seu país de residència, d'acord amb el que disposa l'article 22.5 del Reial decret 887/2006, pel qual s'aprova el Reglament de la Llei general de subvencions.

6.3.- Al premi s’aplicarà la retenció de l'IRPF corresponent.

1. **Tractament de les dades personals de les persones sol·licitants**

7.1. Les dades que es recullen en les sol·licituds dels premis s’inclouen en una base de dades per al seu tractament. El responsable del tractament de les dades personals de les sol·licituds és la Universitat Rovira i Virgili, amb adreça postal carrer de l’Escorxador, s/n, 43003 de Tarragona, i pàgina web http://www.urv.cat. L’adreça de correu electrònic del delegat de Protecció de Dades de la Universitat Rovira i Virgili és dpd@urv.cat i l’adreça postal és carrer Escorxador, s/n, 43003 de Tarragona.

7.2. La URV tracta la informació que faciliten les persones interessades amb la finalitat única de gestionar la concessió dels premis previstos en aquestes bases. Especialment, tenen com a objectiu comprovar els requisits necessaris per sol·licitar els premis i realitzar els pagaments o regularitzacions de matrícula de les persones premiades.

7.3. Les dades personals es conserven durant el temps necessari per a les finalitats del tractament per a les quals han estat recollides.

7.4. La base legal per al tractament de les dades personals és la Llei orgànica 6/2001, de 21 de desembre, d’universitats.

7.5. No es preveu la cessió de dades a tercers, tret que sigui obligació legal. En aquests supòsits, únicament s’enviaran les dades necessàries.

7.6. Qualsevol persona sol·licitant té dret a obtenir informació sobre si a la URV tracta dades personals que la concerneixen o no.

Les persones interessades tenen dret a accedir a les seves dades personals, així com a sol·licitar la rectificació de les dades inexactes o, si escau, sol·licitar-ne la supressió, entre altres motius, quan les dades ja no siguin necessàries per a les finalitats per a les quals es van recollir.

En determinades circumstàncies previstes a l’article 18 RGPD, les persones interessades poden sol·licitar la limitació del tractament de les seves dades. En aquest cas, la URV únicament les conservarà per exercir o defensar reclamacions.

Les persones interessades poden oposar-se al tractament de les seves dades amb finalitats de màrqueting, inclosa l’elaboració de perfils. La URV deixarà de tractar les dades quan ho sol·liciti la persona interessada, tret de motius legítims imperiosos o per exercir o defensar possibles reclamacions.

En virtut del dret a la portabilitat, les persones interessades tenen dret a obtenir les seves dades personals en un format estructurat d’ús comú i lectura mecànica i a transmetre-les a un altre responsable.

7.7. Els drets previstos al punt anterior es poden exercir mitjançant un escrit adreçat a la Universitat Rovira i Virgili de forma presencial o postal al c/Escorxador, s/n, 43003 de Tarragona, o a través del registre electrònic a l’adreça

https://seuelectronica.urv.cat/registre.html.

7.8. Si les persones interessades consideren que els seus drets no s’han atès adequadament tenen dret a presentar una reclamació davant l’Autoritat Catalana de Protecció de Dades. Així mateix, poden comunicar-ho al delegat de Protecció de Dades de la URV ( dpd@urv.cat ).

1. **Acceptació de les bases i normativa aplicable**

8.1.- La participació en aquesta convocatòria suposa la plena acceptació d’aquestes bases. Qualsevol dubte sobre la interpretació d’aquestes bases o qualsevol incidència que es produeixi durant la convocatòria les ha de resoldre la vicerectora de Docència, Estudiants i Comunitat Universitària .

8.2.- En tot el que no preveuen expressament aquestes bases, s'apliquen els preceptes continguts a la Llei 26/2010, de 3 d’agost, de règim jurídic i de procediment de les administracions públiques de Catalunya, i a la Llei 39/2015, d’1 d’octubre, del procediment administratiu comú de les administracions públiques. Sens perjudici de les responsabilitats en què puguin incórrer les persones beneficiàries, la deformació de fets, l’ocultació de dades o la falsedat en la documentació aportada o consignada en la sol·licitud comportarà la revocació del premi i fins i tot, si escau, la impossibilitat d’obtenir altres ajuts de la URV en pròximes convocatòries.

**SOL·LICITUD DE PARTICIPACIÓ ALS PREMIS URV AL RENDIMENT ACADÈMIC DE L’ALUMNAT GUANYADOR DE
LES OLIMPÍADES ACADÈMIQUES 2021**

|  |
| --- |
| **Sol·licitant** |
| **Nom i cognoms:**  |
| **DNI:** | **Telèfon:** |
| **Adreça electrònica:** |
| **Adreça postal :** |
|  |
| **Estudis realitzats el curs 2020-21:** |
| **Centre docent on s’han realitzat:** |

Olimpíada en la qual ha participat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fase en la qual ha participat:

Territorial [ ]  Nacional [ ]  Estatal [ ]  Internacional [ ]

Grau de la URV en el qual es vol matricular al curs 2021-22:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**S’ha d’adjuntar el justificant de l’obtenció del primer premi de l’olimpíada.**

Tarragona, \_\_\_\_de/d’ \_\_\_\_\_\_\_\_\_\_\_\_\_\_\_\_\_\_\_\_ de 2021

(Signatura del sol·licitant)

Vicerectorat d’Estudiants i Ocupabilitat

INFORMACIÓ SOBRE EL TRACTAMENT DE LES DADES PERSONALS: de conformitat amb l’article 11 de Llei Orgànica 3/2018, de 5 de desembre, de Protecció de Dades Personals i garantia dels drets digitals , us informem que les vostres dades de caràcter personal que es recullen en aquest formulari seran incorporades i tractades en un fitxer automatitzat, la finalitat del qual és gestionar els premis al rendiment acadèmic de l’alumnat guanyador de les olimpíades acadèmiques. El responsable del fitxer i del seu tractament és la Universitat Rovira i Virgili, amb adreça postal carrer de l’Escorxador, s/n, 43003 de Tarragona, i pàgina web http://www.urv.cat . Les dades no es cediran a tercers, tret que sigui obligació legal. Teniu dret a accedir a les dades facilitades, rectificar-les, cancel·lar-les i a oposar-vos al seu tractament, en les condicions previstes per la legislació vigent. Es pot consultar la informació addicional i detallada sobre Protecció de Dades al punt 6 de les Bases de la convocatòria dels ajuts publicades per al curs actual.

**PREMIS URV AL RENDIMENT ACADÈMIC DE L’ALUMNAT GUANYADOR DE LES OLIMPÍADES ACADÈMIQUIES 2021**

**DOCUMENT D’ACCEPTACIÓ DEL PREMIAT**

Nom estudiant: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

amb DNI núm. \_\_\_\_\_\_\_\_\_\_\_\_\_\_\_\_\_, adreça electrònica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

i telèfon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, que se m’ha concedit el Premi al Rendiment

Acadèmic a l’alumnat que participa en les olimpíades en la modalitat de \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ACCEPTO l’esmentat Premi i demano que es faci l’ingrés de la quantitat corresponent al compte corrent que indico en el full adjunt.

I perquè així consti signo aquest document.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ \_\_\_\_\_\_\_\_\_\_